Diari Oficial de la Generalitat Valenciana


Sumari del DOGV 4665, del 08-01-2004 (2003/13281)

Notificació a Pascual Esclapez Mora. Expedient número 461/7081 WPA.
-------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13096


Organisme emissor
:   Conselleria de Territori i Habitatge

Tipus de document
:   Anunci

Notificació a Pascual Esclapez Mora. Expedient número 461/8512 WZO. [2003/M13411]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte 461/5986 IRH, es notifica a Pascual Esclapez Mora (legal representant de General Catering, SA), amb últim domicili conegut al carrer de la Glorieta, número 1, 03048 d'Elx (Alacant), Acord d'Iniciació de l'expedient sancionador 461/4975 QMQ, de data 22 d'octubre de 2003, dictat en l'expedient sancionador, que es tramita en la Unitat d'Inspecció del Territori:
  
Vist que un agent ambiental d'aquesta Conselleria ha pogut constatar en data 4 de juliol de 2003 que a les parcel·les 141, 142, 143 i 144 del polígon 72 del cadastre de rústica d'Elx, sòl classificat com a clau 64, sòl no urbanitzable d'especial protecció zones humides, partida la Foia i, dins del Parc Natural de les Salines de Santa Pola, Pascual Esclapez Mora, com a representant de la mercantil General Catering, SA, ha eliminat la vegetació en 9.000 metres quadrats de terreny forestal sense autorització i s'hi han realitzat construccions orientades a les instal·lacions d'habitatges de fusta, en concret:
  
- 4 fosses sèptiques de 3 m de llarg per 2 m d'ample i 2 m de profunditat.
  
- 1 solera de formigó 12 m de llarg per 12 m d'ample.
  
- 1 mur de blocs de 60 m de llarg per 20 cm d'ample i 50 cm d'alt, amb la corresponent solera de formigó de 40 cm d'ample per 50 cm de profunditat.
  
- 1 rasa envoltant tot el perímetre de la parcel·la de 40 cm d'ample per 50 cm de profunditat.
  
S'ha infringit el que disposa l'art. 38.3 i 4 del Decret 202/1994, de 13 de setembre, del Govern Valencià, pel qual s'aprova definitivament el pla rector d'ús i gestió del Parc Natural de les Salines de Santa Pola. La vegetació eliminada ha sigut l'estepa salina mediterrània (Limonietalia) i el matoll halòfil mediterrani i termoatlàntics (Sarcocornetea fruticosi).
  
Vist que, els fets referits poden constituir una infracció d'acord amb el que tipifica l'article 52 apartat 12 de la citada Llei 11/1994, qualificada de menys greu en l'article 54 2. c), i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 e a 6.010,12 e.
  
En el present supòsit la sanció seria 5.710 e (cinc mil set-cents deu euros).
  
Tot això sense perjudici del que resulte de la instrucció, sent òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, pel qual s'aprova el reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador a Pascual Esclapez Mora, per presumpta infracció de l'article 52, apartat 19, de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana.
  
Amb independència de la sanció que corresponga, l'infractor està obligat a la reparació del dany i reposició de les coses al seu estat original tal com estableix l'article 55 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana. En el present cas consistirà en l'eliminació de les obres efectuades amb l'objecte que es reproduïsca la revegetació natural.
  
En el cas que els responsables de les infraccions no reparen el dany causat, la Conselleria de Territori i Habitatge podrà optar per imposar multes coercitives de fins a 3.005,06 e, reiterades per lapses de temps suficients per a dur a terme allò que s'ha ordenat, o procedir a la reparació de forma subsidiària a costa del responsable.
  
Així mateix s'acorda anomenar instructora i secretària de l'expedient sancionador, Amparo Renau Almela i Susana Carrasco Marí, respectivament, a les quals es notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1129 KA-WLL i l'article 13.2 del Reial Decret 1.398/1993 perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1508 OE-MQP.
  
Per raó del que estableix l'article 16.1 del Reial Decret 1.398/1993, se li concedeix un termini de 15 dies comptadors a partir de l'endemà de la notificació del present acord, perquè aporte quantes al·legacions, documents o informacions estime convenients, i se li comunica que de no efectuar al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb l'efecte previst en els articles 18 i 19 del Reial Decret 1.398/1993.
  
De conformitat amb el que disposa l'article 42, apartat 4, de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú en relació amb l'apartat 6 de l'article 20 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest, es produirà la caducitat del procediment conforme al que disposa l'apartat 2 de l'article 44 de la llei de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.